Αχαιός ο Ερετριεύς

Ο Αχαιός ο Ερετριεύς (484 π.Χ. - μετά το 420 π.Χ. και πριν το 405 π.Χ.) ήταν Έλληνας τραγικός ποιητής των κλασικών χρόνωνA Dictionary of Greek and Roman biography and mythology, by various writers, (επιμ.) Smith W. Boston: Little, Brown and co., 1867: <Achaeus>, δημιουργός δεκάδων τραγωδιών και σατυρικών δραμάτων, εκ των οποίων 19 τίτλοι είναι γνωστοί. 

 Βιογραφία 
Γεννήθηκε στην Ερέτρια της Εύβοιας και το πατρώνυμό του σύμφωνα με τη Σούδα ήταν ΠυθόδωροςΛεξικό της Σούδας, <Αχαιός>. Διαγωνίστηκε απέναντι στον Σοφοκλή και τον Ευριπίδη από το 447 π.Χ. σε ηλικία 37 χρόνων. Αν και έγραψε πολλά δράματα, με μεταγενέστερες πηγές να τα υπολογίζουν από 24 έως 64, κατέκτησε το βραβείο μόνο μια φορά. Θεωρείτο ιδιαίτερα ταλαντούχος στη συγγραφή σατυρικού δράματος, με μόνο ανώτερό του τον Αισχύλο, από τον επίσης Ερετριέα φιλόσοφο Μενέδημο, όπως μαρτυρεί ο Διογένης ΛαέρτιοςΔιογένης Λαέρτιος ΙΙ. 17. 133. Σύμφωνα με τον Αθήναιο το Ναυκράτιο ωστόσο, το έργο του χαρακτηριζόταν από ασάφεια στην έκφραση και σε κάποια σημεία φάνταζε αινιγματικόΑθήναιος ο Ναυκράτιος, Δειπνοσοφισταί, 10.451c . Από την ίδια πηγή είναι γνωστό ότι ο Ευριπίδης παρέθεσε ένα δίστιχο από το σατυρικό δράμα Αίθων σε κάποιο από τα έργα τουΑθήναιος ο Ναυκράτιος, Δειπνοσοφισταί, 6.270c, ενώ ένα άλλο απόσπασμα παρατίθεται στους Βατράχους του Αριστοφάνηστιχ. 184 : χαῖρ᾽ ὦ Χάρων, χαῖρ᾽ ὦ Χάρων, χαῖρ᾽ ὦ Χάρων. Achaei Eretriensis quae supersunt, collecta et illustr. a C.L. Urlichs (1834): σ.81 .

Το έργο του ποιητή συμπεριλήφθηκε στον κανόνα των τραγικών ποιητών που συνέθεσαν οι Αλεξανδρινοί φιλόλογοι στην ελληνιστική περίοδο μαζί με αυτό των Σοφοκλή, Ευριπίδη, Αισχύλου, Αγάθωνα και Ίωνα του ΧίουAchaei Eretriensis quae supersunt, collecta et illustr. a C.L. Urlichs (1834): σ.5.

Η χρονολογία θανάτου του δεν είναι γνωστή, όμως η μη αναφορά του από τον χαρακτήρα του Ηρακλή στους Βατράχους του Αριστοφάνη (ο οποίος αναφέρει μια σειρά ζώντων τραγικών ποιητών) υποδεικνύει ότι απεβίωσε προ του 405 π.Χ., χρονολογία διαγωνισμού του έργουAchaei Eretriensis quae supersunt, collecta et illustr. a C.L. Urlichs (1834): σ.2 .

Στη σύγχρονη εποχή έχουν διασωθεί μόνο σπαράγματα του έργου του, καθώς και οι τίτλοι επτά σατυρικών δραμάτων και έντεκα τραγωδιών οι οποίοι ακολουθούν:

 Τραγωδίες 
Άδραστος
Αζάνες
Άθλα
Αλφεσίβοια
Ευμενίδης
Θησεύς
Κύκνος
Μώμος
Οιδίπους
Πειρίθους
Φιλοκτήτης εν Τροίαι
Φρίξος

 Σατυρικά δράματα 
Αίθων
Αλκμαίων
Ήφαιστος
Ίρις
Λινός
Μοίραι
Ομφάλη

 Σημαντικές εκδόσεις 
Τα διασωθέν έργο του συγκεντρώθηκε και έτυχε επιμέλειας από τον Ούρλιχς στη Βόννη το 1834Achaei Eretriensis quae supersunt, collecta et illustr. a C.L. Urlichs (1834).

 Παραπομπές 

Κατηγορία:Αρχαίοι Έλληνες τραγικοί ποιητές
Κατηγορία:Αρχαίοι Ευβοείς